tartuNLP/wikipedia-smugri-20251201 huggingface dataset:
Natalja Kurakina

Natalja Ivanovna Kurakina (, o.s. "Golovina"; 16. elokuuta 1766 – 2. heinäkuuta 1831) oli venäläinen ruhtinatar ja harrastajasäveltäjä. Hänen tuotantoonsa kuuluu taidelauluja.
Kurakina oli Ivan Sergejevitš Golovinin ja tämän vaimon Jekaterina Aleksejevna Golitsynan tytär. Hän meni helmikuussa 1783 naimisiin ruhtinas Aleksei Kurakinin kanssa. Kurakina oli taitava laulaja, joka myös soitti harppua ja kitaraa. Hän asui miehensä kanssa ensin tulevan keisari Paavali I:n hovissa, jonka hovin musiikkielämässä hän oli aktiivinen. Kurakinan lauluja julkaistiin ja esitettiin usein aikansa eliitin piireissä. Myöhemmin hänen miehensä ajautui vastakkainasetteluun Paavali I:n kanssa, minkä jälkeen Kurakina vietti enemmän aikaa perheen Kurakino-kartanolla Orjolin provinssissa.
Kurakina emännöi salonkia Pariisissa vuonna 1815. Hän jatkoi ulkomailla matkustelua vuosina 1822–1824 ja 1829–1830. Hänen ranskaksi kirjoitettu matkapäiväkirjansa julkaistiin vuonna 1903. Kurakina vietti myös Pariisissa aikaa keskeisten poliittisten ja kulttuuristen vaikuttajien kanssa. Hän oli taidemaalari Élisabeth Vigée Le Brunin läheinen ystävä. Ivan Dmitrijev kirjoitti hänestä runon. Kurakinalle myönnettiin vuonna 1797 Pyhän Katariinan ritarikunnan pienempi risti, ja hänestä tuli hovinainen vuonna 1826.
Kurakina sai miehensä kanssa pojan ja kaksi tytärtä. Hän kuoli koleraan vuoden 1831 epidemiassa.
Gere ja Freke

Gere ja Freke (myös muodossa "Geri" ja "Freki") ovat skandinaavisessa mytologiassa Odinin susia. Nimet viittaavat ahneuteen (vrt. nykyruotsin "girig") ja tahdonvoimaan. Snorri Sturlusonin mukaan Odin juo Valhallan pidoissa pelkästään viiniä ja antaa itselleen tarjoillun ruoan susilleen.
Tampereen Laulajat

Tampereen Laulajat (ent. Mieskuoro Laulajat) on vuonna 1909 perustettu tamperelainen mieskuoro. Kuoroa on johtanut vuodesta 2014 Paavo Hyökki. Kuoron vuosittaisia esiintymisiä ovat itsenäisyyspäivän aaton konsertti Tampere-talossa, vapunpäivän konsertti Näsinpuiston laululavalla sekä joulukonsertit Tampereen ja lähikuntien kirkoissa. Kuoron nimi vaihtui Mieskuoro Laulajista Tampereen Laulajiksi keväällä 2024. 
Tampereen Laulajat julkaisi toukokuussa 2024 Elämän Laulu -albumin, jossa on sekä ensilevytyksiä että mieskuoromusiikin klassikoita Sibeliukselta ja Palmgrenilta. Vuonna 2023 kuoro julkaisi äänitteen ja musiikkivideon Antti Tuiskun kappaleesta Kahvia ja pullaa.
Kuorolla on oma tunnuskappale Laulajain marssilaulu, jonka on säveltänyt Martti Hela ja sanoittanut Akseli Hela.
B.T.

B.T. on tanskalainen iltapäivälehti, jonka omistaa "Berlingske". B.T. perustettiin vuonna 1916 kilpailijaksi "Ekstra Bladetille". Ne ovat nykyäänkin Tanskan luetuimmat iltapäivälehdet.
Kinkku-ananaspizza

Kinkku-ananaspizza (myös havaijilainen pizza ja Suomessa usein Tropicana) on pizza, jossa on täytteinä kinkkua ja ananasta. Kinkun voi joskus korvata muulla lihalajilla, kuten pekonilla. Pizzassa voi olla myös lisäksi muita täytteitä. 
Kinkku-ananaspizzan kehitti 1960-luvulla kreikkalaistaustainen kanadalainen Sam Panopoulos, joka perehdyttyään kiinalaisen ruoan hapanimelyyteen päätti yhdistää makeaa ananasta ja suolaista pizzaa. Ensimmäistä kertaa sitä tarjoiltiin Panopouloksen ja veljiensä Satellite Restaurant -ravintolassa. Pizza ei sinänsä liity Havaijiin, mutta hän antoi sen englanninkielisen nimen (Hawaiian pizza) käyttämänsä purkkiananaksen merkin perusteella. CBC:n radiohaastattelussa Panopoulos totesi keksintönsä olevan vain yksi leipä muiden joukossa.
Arvostelu.
Suosio.
Vuonna 2014 yhdysvaltalainen "Time" -lehti listasi kinkku-ananaspizzan ensimmäiseksi lehden ”Kaikkien aikojen 13 vaikutusvaltaisimman pizzan” -luettelossa. Vuonna 2015 tehdyssä tutkimuksessa havaittiin, että kinkku-ananaspizza oli markkinoiden helpoiten saatavilla oleva pizza. 
Kanadan pääministeri Justin Trudeau antoi vuonna 2017 twiitissään tukensa havaijilaiselle pizzalle.
Kritiikki.
Tilastojen mukaan neljäsosa yhdysvaltalaisista pitää ananasta huonona pizzantäytteenä. Muun muassa huippukokki Gordon Ramsay sekä Islannin presidentti Guðni Thorlacius Jóhannesson ovat arvostelleet ananasta pizzassa. Vuonna 2017 Guðni lupasi sarkastisesti kieltää ananaksen pizzassa, jos hän voisi. Syitä kritiikille voivat olla koostumus sekä makean ja suolaisen sekoituksen eräänlainen barbaarisuus.
Sars-et-Rosières

Sars-et-Rosières on kunta Pohjois-Ranskassa Nordin departementissa Hauts-de-Francen alueella. Se sijaitsee noin 20 kilometriä Valenciennesin kaupungista luoteeseen.
Kunnan alueella oleva linna Château du Loire on rakennettu alun perin metsästyslinnaksi vuonna 1404. Neliön muotoisessa linnassa on pyöreä torni joka kulmassa, ja sitä ympäröi vallihauta. 1800-luvun lopulla linna omistaja kunnosti linnaa sitä samalla muokaten. Vuonna 1921 savupiippu sytytti koko rakennuksen tuleen, jättäen jäljelle vain seinät. Vuonna 1969 linna lisättiin historiallisten monumenttien lisäluetteloon, ja linnan nykyiset omistajat ovat kunnostaneet sen entiseen loistoonsa.
Immaculée-Conception -kirkko on valmistunut vuonna 1859 seitsemän vuotta töiden aloittamisen jälkeen. Kuvanveistäjä Charles Buisine-Rigot valmisti alttarin, tabernaakkelin ja alttaritaulun kuusesta ja lehmuksesta 1200-luvun gootilaiseen tyyliin.
Urheilu.
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Tilloy-lez-Marchiennes-Sars-et-Rosières osuuden pituus on 2 350 metriä.
Aurinkosaari

Aurinkosaari ("Island in the Sun") on Robert Rossenin ohjaama yhdysvaltalainen CinemaScope-värielokuva vuodelta 1957. Alec Waugh’n romaaniin perustuvan, Karibian pikkusaarelle sijoittuvan draaman näyttelijäensembleen kuuluvat muun muassa James Mason, Joan Fontaine, Joan Collins ja Harry Belafonte, jonka elokuvaan tekemästä calypsokappaleesta ”Island in the Sun” tuli yksi hänen tunnetuimmistaan. Laulu soi elokuvan alkutekstien aikana.
Juoni.
Useita risteäviä politiikkaan ja ihmissuhteisiin liittyviä juonia sisältävän elokuvan teemana ovat valkoisen ja värillisen väestönosan skismat noin sadan tuhannen asukkaan kuvitteellisella Santa Martan saarella jossakin Länsi-Intian saaristossa. Elokuva herätti aikoinaan kohua rotujen välisen romanssin kuvaamisesta niin, että vaalea Joan Fontaine sai jopa väkivaltaisia uhkauksia Ku Klux Klanin jäseniltä ja muilta, joilla on vaikeuksia erottaa fiktiohahmoja niiden näyttelijöistä.
Vastaanotto.
"Aurinkosaarta" pidetään tarinaltaan saippuaoopperamaisena, ohjaukseltaan kankeana ja Robert Rossenin huonoimpiin elokuviin kuuluvana. Nimekäs näyttelijäkaarti, kaunis musiikki ja näyttävä värikuvaus saavat kriitikoilta kuitenkin kehuja. "Helsingin Sanomien" mukaan kehnosta elokuvasta on jäänyt elämään lähinnä vain Belafonten samanniminen kappale.
Minecraft (televisiosarja)

Minecraft on tuleva "Minecraft"-mediajatkumoon kuuluva 3D-animaatiotelevisiosarja. Sarjan kehittää Mojang Studios yhteistyössä Netflixin kanssa ja sen tuottaa WildBrain. Sarja julkistettiin osana "Minecraftin" 15-vuotisjuhlallisuuksia.
Seututie 371

Seututie 371 on Kouvolan Keltakankaalta Haminaan kulkeva seututie. Tien nimi vaihtelee muutaman kerran. Koko tie on kaksikaistainen ja sen pituus on 50 kilometriä.
Tie toimii osittain valtatien 15 rinnakkaistienä. Keltakankaalla, seututie 353:n päätyttyä tie jatkuu seututie 371 Sippolasta - Husulan kiertoliittymälle ja sieltä Haminaan.
Sosnovon rautatieasema

Sosnovon rautatieasema on Sosnovossa (ent. Rautu) Venäjällä sijaitseva Pietari–Hiitola-radan rautatieasema. Se on avattu liikenteelle vuonna 1919. Asema tunnetaan myös Suomen sisällissodan aikana käydystä Raudun taistelusta.
Historia.
Pietari–Hiitola-radan työt aloitettiin vuonna 1914 ja väliaikainen liikenne päästiin aloittamaan syksyllä 1917. Pari vuotta aikaisemmin alkaneet Raudun rautatieaseman rakennustyöt keskeytyivät sisällissodan käynnistyessä tammikuussa 1918. Asema oli Pietarin kaupungin kannalta strategisesti tärkeä, jonka vuoksi Neuvosto-Venäjän bolshvikkihallitus valtasi sen. Heidän pelkonaan oli, että suomalaiset valkoiset hyökkäisivät Raudun kautta Pietariin. Valkoiset hyökkäsivät asemalle maaliskuun lopussa ja saivat sen haltuunsa veristen taistelujen jälkeen huhtikuun alkupäivinä. Keskeneräinen asemarakennus paloi taistelun tuoksinassa ja myös muita asemanseudun rakennuksia vaurioitui. Sodan jälkeen se rakennettiin uudelleen alkuperäisten suunnitelmien mukaan ja avattiin lopulta virallisesti 16. marraskuuta 1919, jolloin myös radan säännöllinen liikenne käynnistyi.
Arkkitehti Thure Hellströmin suunnittelema jugendtyylinen tiilirakenteinen asema oli asukasluvultaan pienen pitäjän rautatieasemaksi poikkeuksellisen suuri, koska sen oli tarkoitus toimia Venäjän keisarikunnan ja Suomen suuriruhtinaskunnan välisenä raja- ja tulliasemana. Raudun asema oli valmistuessaan Suomen kolmanneksi suurin Helsingin ja Viipurin rautatieasemien jälkeen. Raja kulki yhdeksän kilometrin päässä Raasulin kylässä, mutta asema päätettiin rakentaa pitäjän kirkonkylään. Venäjän puoleinen raja-asema sijaitsi Raasulissa. Thure Hellströmin ohella asemaseudun muita rakennuksia suunnitteli arkkitehti Jarl Ungern.
Aseman liikennemäärä jäi lopulta vähäiseksi, sillä Suomen ja Neuvostoliiton rajan sulkeuduttua Raudusta tuli pääteasema ja osa kiskoista Raasulin suunnassa purettiin. Talvisodan käynnistyessä suomalaiset joukot räjäyttivät aseman vetäytyessään rajan pinnasta. Myöhemmin sodan aikana se kärsi lisävaurioita suomalaisten lentopommituksissa ja tuhoutui lopullisesti jatkosodassa. Nykyinen asemarakennus on valmistunut Neuvostoliiton aikana 1950-luvulla.
Vanhan asemarakennuksen odotussalin seinässä oli valkoisten vuonna 1928 kiinnttämä Raudun valtauksen muistolaatta, joka hävisi jatkosodan aikana. Nykyisen aseman seinässä puolestaan on 1968 kiinnitetty Raudun taistelun muistolaatta, joka on omistettu aseman punaisille puolustajille.
Raasuli

Raasuli () on Venäjällä Sosnovon (ent. Rautu) kunnassa sijaitseva kylä. Se kuuluu Suomen Neuvostoliitolle luovuttamiin alueisiin. Raasulin kautta kulkee Pietari–Hiitola-rata ja kylässä on myös seisake.
Raasuli sijaitsee korkealla harjanteella, josta avautuu maisema aina Laatokalle saakka. Ennen Suomen itsenäistymistä kylä sijaitsi aivan Venäjän keisarikunnan ja Suomen suuriruhtinaskunnan rajalla. Raasulista on matkaa Sosnovon keskustaan noin yhdeksän ja Pietariin noin 70 kilometriä.
Nimen alkuperä ja uudelleennimeäminen.
Kylän nimi "Raasuli" on muunnettu Novgorodin sanasta ”"rassolschik"”, joka tarkoitti kalakauppaa tai kalan jälleenmyyjää.
Kun Karjalankannaksen taajamien nimeämiskampanja käynnistyi vuosina 1947–1948, Leningradin Komsomolskin tehtaan tytäryhtiön työntekijät hyväksyivät kokouksessaan päätöslauselman Raasulin kylän uudelleennimeämisestä Orekhovoksi. Tämän jälkeen sekä Raasulin rautatieasema että sen lähistöllä sijaitseva kylä nimettiin uudelleen. Uuden nimen valintaperustetta ei tiedetä, mutta sen epäillään liittyvän kylän lähellä kasvaneisiin pähkinäpensaisiin Nimenmuutos vahvistettiin Venäjän SFNT:n asevoimien puhemiehistön asetuksella 13. tammikuuta 1949.
Alabama Song

Alabama Song (tunnettu myös nimillä Whisky Bar, Moon of Alabama ja Moon over Alabama) on musiikkikappale, jonka sanoitti vuonna 1925 Bertolt Brecht ja sävelsi kaksi vuotta myöhemmin Kurt Weill. Kappale kirjoitettiin saksalaiseen operettiin "Mahagonny", jossa kappaleen esitti Weillin vaimo Lotte Lenya. Myöhemmin kappale kuultiin myös oopperassa "Mahagonnyn kaupungin nousu ja tuho", jossa se oli ainoa ei-saksankielinen laulu. 
The Doors julkaisi kappaleesta version vuonna 1967 ilmestyneellä esikoisalbumillaan nimellä ”Alabama Song (Whisky Bar)”. Yhtyeen kosketinsoittaja Ray Manzarek sovitti kappaleen yksinkertaisemmaksi. Doorsin versio teki kappaletta tunnetuksi nuoremman sukupolven keskuudessa.
David Bowie esitti kappaletta vuoden 1978 kiertueellaan. Hän äänitti siitä samana vuonna studioversion, joka julkaistiin helmikuussa 1980 singlenä. Bowie oli Bertolt Brechtin musiikin ihailija, ja hänen versionsa mukailee Lotte Lenyan vuoden 1956 levytystä. Single saavutti Britannian singlelistan sijan 23.
Tell Rifaat

Tell Rifaat () on kaupunki Syyrian pohjoisosassa Aleppon maakunnassa. Sen vieressä on muinaisen Arpadin kaupungin rauniokumpu. Syyrian sisällissodan aikana kaupunki on vaihtanut omistajaa sodan eri osapuolten välillä useampaan otteeseen.
Maantiede.
Tell Rifaat sijaitsee Pohjois-Syyriassa Aleppon maakunnan Azazin piirikunnassa noin 35 kilometriä Aleppon kaupungista pohjoiseen ja 15 kilometriä Turkin vastaisesta rajasta etelään.
Historia.
Tell Rifaatin rauniokumpu on yhdistetty muinaiseen Arpadin kaupunkiin. Arpadin kuningaskunta, joka tunnettiin myös nimillä Bit-Agusi tai Bit-Gust sen perustaneen dynastian mukaan, hallitsi alueita nykyisen Aleppon maakunnan alueella Syyriassa. Paikkaa on asutettu arkeologisten löytöjen perusteella kalkoliittiselta kaudelta ja aramealaiset asuttivat sitä toisen vuosituhannen loppupuolelta eaa. lähtien. Arpad mainitaan esimerkiksi Vanhassa testamentissa. Kuningaskunta liitettiin lopulta Assyriaan. Paikkaa ei hylätty kokonaan, vaan sitä asutettiin roomalaiskaudelle saakka.
Syyrian sisällissota puhkesi vuonna 2011. Elokuussa 2012 Syyrian vapaan armeijan joukot asettuivat kaupunkiin Bašar al-Assadin joukkojen vetäydyttyä paikalta Aleppon vahvistamiseksi. Seuraavan vuoden puolella sen valtasi Isis. Myöhemmin kaupunkia hallitsivat jälleen kapinalliset. Kurdien Kansan suojeluyksiköt (YPG) valtasivat kaupungin helmikuussa 2016. Kaupungissa on myös Syyrian armeijan ja Venäjän joukkoja.
1. joulukuuta 2024 Turkin tukemat Syyrian kapinallisjoukot valtasivat kaupungin kapinallisten tehdessä samalla laajoja valtauksia maan koillisosissa.
Väestö.
Tell Rifaatin asukasluku oli Syyrian vuoden 2004 väestönlaskennan mukaan 20 514.
Israelin ja Suomen suhteet

Suomi on pitkään kehittänyt suhteitaan Israeliin sekä kahdenvälisesti että osana Euroopan unionia. Erityisen tärkeä painopiste on ollut Lähi-idän rauhanprosessin tukeminen, mihin Suomi on sitoutunut. Suomi tunnusti Israelin de facto jo 11. kesäkuuta 1948, vain kuukausi Israelin itsenäisyysjulistuksen jälkeen. Virallinen tunnustus annettiin 18. maaliskuuta 1949, ja diplomaattisuhteet solmittiin 14. marraskuuta 1950. Vuonna 1952 Suomi avasi suurlähetystön Tel Avivissa, ja Israel perusti oman suurlähetystönsä Helsinkiin vuonna 1956. Toivo Ilmari Kala oli ensimmäinen Suomea Israelissa edustanut suurlähettiläs. Hänen jälkeensä on ollut monia merkittäviä suurlähettiläitä, kuten Joel Toivola ja Kirsikka Lehto-Asikainen. Nykyinen suurlähettiläs, Nina Nordström, aloitti tehtävässään vuonna 2023.
Kaupallisesti Israel on merkittävä kumppani Suomelle Lähi-idässä, ollen kolmanneksi suurin vientimaa alueella Saudi-Arabian ja Arabiemiirikuntien jälkeen. Suomi vie Israeliin erityisesti puu- ja paperituotteita, kun taas Israelista Suomeen tuodaan erilaisia koneita ja sähkölaitteita. Tämä kauppa heijastaa maiden välistä vahvaa taloudellista yhteistyötä.
Teknologian ja innovaation alalla Suomi ja Israel ovat löytäneet monia yhteisiä kiinnostuksen kohteita. Erityisesti televiestintä on noussut tärkeäksi alaksi suomalaisille yrityksille Israelissa. Lisäksi yhteistyötä tehdään ohjelmistoteollisuuden, terveydenhuoltovälineiden, cleantechin ja ympäristötekniikan parissa. Israelin vahva osaaminen riskipääoman houkuttelemisessa ja korkean teknologian tuotekehityksen kaupallistamisessa tekee siitä houkuttelevan kumppanin suomalaisille kasvuyrityksille.
Suomi-Israel ystävyysseura järjestää monenlaisia tapahtumia, kuten itsenäisyyspäiväjuhlia ja juhannusretkiä, jotka tuovat Israelissa asuvat suomalaiset yhteen. Lisäksi Tel Avivissa ja Ramat Ganissa toimivat suomalaisille suunnatut palvelut, kuten suomalainen kirjasto, joka on avoinna kuukauden ensimmäisenä maanantaina.
Suomen ja Israelin välistä yhteistyötä tukevat myös useat valtiosopimukset, jotka kattavat viisumivapauden, kulttuuriyhteistyön, kaksinkertaisen verotuksen välttämisen, lentoliikenteen ja sosiaaliturvan. Nämä sopimukset luovat vakaan perustan maiden väliselle yhteistyölle eri aloilla.
Suomen osallistuminen Israelin ja sen vihollisten välillä vuodesta 1956 on vahvistanut Suomen mainetta Israelissa. Viime aikoina maiden välistä kauppaa on syventänyt Euroopan muuttunut turvallisuustilanne, jonka myötä Suomen puolustusvoimat on hankkinut useita israelilaisia asejärjestelmiä. Suurimpia hankintoja ovat olleet yli 200 miljoonan euron arvoinen kauppa Spike-ohjusjärjestelmistä, yli 162 miljoonan euron Gabriel-pintatorjuntaohjusjärjestelmä sekä satojen miljoonien eurojen Daavidin linko.
Sardinian ralli 2024

Sardinian ralli 2024 (virallisesti "21. Rally Italia Sardegna 2024") oli rallin maailmanmestaruussarjan kilpailu kaudella 2024. Kilpailu järjestettiin 30. toukokuuta–2. kesäkuuta 2024 ja kilpailun huoltopaikka oli Algherosssa Sardiniassa.
Kilpailijat.
Kilpailuun ilmoittautui 87 autokuntaa. Ilmoittautuneissa on kahdeksan Rally1-autokuntaa, joiden lisäksi mukana on WRC2-, WRC3 ja JWRC-sarjoissa kilpailevia autokuntia.
Erikoiskokeet.
Kilpailussa ajetaan 16 erikoiskoetta, joiden yhteispituus on . Siirtymiä on ja kokonaispituus on .
Kilpailussa ajetaan aiempiin vuosiin nähden vasta perjantaina eikä torstaina lyhentäen kilpailuun käytettäviä päiviä. Erikoiskoekilometrejä on 50 vähemmän kuin aikaisemmin.
Tapahtumia.
Perjantaina Adrien Fourmaux joutui keskeyttämään tekniseen vikaan.
WRC2-luokassa ajavat Emil Lindholm ja Teemu Suninen keskeyttivät samalla erikoiskokeella lauantaina. Thierry Neuville keskeytti johtopaikalta ulosajoon ja Takamoto Katsuta keskeytti vaihteiston vikaantumiseen.
Sunnuntaina johtopaikalla ajanut Sébastien Ogier sai rengasrikon viimeisellä erikoiskokeella ja Ott Tänak nousi kilpailun voittajaksi. WRC2-luokan kilpailun voittivat Sami Pajari ja Enni Mälkönen.
Yangiyoʻl

Yangiyoʻl (uzb. kyrill. Янгийўл, ) on kaupunki Taškentin alueella Uzbekistanissa. Se sijaitsee Chirchiqjoen oikealla rannalla 30 kilometriä Taškentista lounaaseen. Kaupungissa oli 85 500 asukasta vuonna 2024.
Entisestä Qovunchin kylästä tuli kaupunki vuonna 1934 ja se sai nimen Yangiyoʻl (”uusi tie”). Kaupungissa on rautatieasema sekä muun muassa elintarvike-, huonekalu-, puuvilla-, rakennustarvike- ja kemian teollisuutta.
Will Smith (jääkiekkoilija)

Will Smith (s. 17. maaliskuuta 2005) on yhdysvaltalainen jääkiekkoilija, joka edustaa NHL-joukkue San Jose Sharksia. Hän on Sharksin ensimmäisen kierroksen varaus .
Ura.
Seuraura.
Smith pelasi Bostonin yliopistojoukkueessa NCAA:ssa kaudella 2023–2024, jolloin hän teki 41 ottelussa 25 maalia ja 71 tehopistettä. Toukokuussa 2024 Smith teki kolmivuotisen tulokassopimuksen Sharksin kanssa.
Maajoukkueura.
Smith oli voittamassa nuorten vuoden 2024 maailmanmestaruuskilpailuissa kultaa. Hän on voittanut myös alle 18-vuotiaiden MM-kilpailuissa kultaa (2023) ja hopeaa (2022).
Nälkäaro

Nälkäaro tai Eteläinen Nälkäaro (, , , ) on tasanko Syrdarjan ja Jizzaxin alueilla Uzbekistanissa, Türkistanin alueella Kazakstanissa ja Zafarobodin piirissä Tadžikistanissa. Sen pinta-ala on noin 10 000 neliökilometriä.
Syrdarjan vasemmalla rannalla sijaitseva alue rajoittuu etelässä Turkestan- ja Nurotavuoriin ja muuttuu lännessä vähitellen Kyzylkumin aavikoksi. Se on muodostunut Syrdarjan tuomasta suolapitoisesta lössihiekasta ja hiekkasavesta sekä vuoristojokien tulvakerrostumista. Luonnonvarainen kasvillisuus koostuu etupäässä heinäkasveista.
Nälkäaron raivaaminen maatalouskäyttöön aloitettiin 1800-luvun lopussa. Ensimmäisen maailmansodan edellä otetttiin käyttöön 95 000 hehtaaria, josta suurin osa pilaantui suolaantumisen ja soistumisen takia. Neuvostoaikana, varsinkin 1950- ja 1960-luvuilla rakennetut kastelukanavat mahdollistivat puuvillan viljelyn noin 800 000 hehtaarin alalla. Seudulle on perustettu muun muassa Gulistonin ja Yangiyerin kaupungit.
Philippe Caffieri nuorempi

Philippe Caffieri nuorempi (1714–1774) oli ranskalainen kuvanveistäjä ja valaja. Hän työskenteli yhdessä isänsä Jacques Caffierin (1678–1755) kanssa, joten heidän töitään on usein vaikea pitää erillään. Heidän työnsä kuuluvat n parhaimpiin edustajiin heidän toteuttaessaan muun muassa Jean-Louis-Ernest Meissonierin ja muiden rokokoomestareiden töitä. Versaillesissa on yksi Jacquesin ja Philippen päätöistä, 1753 valmistunut astronominen kello, johon Claude-Siméon Passemant oli suunnitellut ja Louis Dauthiau valmistanut koneiston ja Caffierit olivat valmistaneet kotelon. Philippen Pariisin Notre-Damen katedraaliin tekemät työt, kuten suuri risti ja kuusi kandelaaberia (1759), hävisivät vallankumouksen aikana. Bayeux’n katedraalin 1771 valmistuneet vastaavat esineet ovat tallella. Myöhemmällä iällään Philippe jo yksinkertaisti tyyliään n makuun.
Päärynämehu

Päärynämehu on päärynöistä valmistettua mehua. Päärynämehu on sellaisenaan vähähappoista, joten sen maku on makea ja mieto. Vähäisen happoisuuden vuoksi mehu on huonosti säilyvää. Päärynämehuun lisätään joskus sitruunahappoa happopitoisuuden lisäämiseksi tai sitä sekoitetaan omenamehuun, joka on enemmän happopitoista. Mehua varten päärynöitä tulee poimia oikeaan ajankohtaan, jotta hedelmien rakenne on sopiva mehustuksen kannalta.
historia ja alkuperä.
Päärynämehun käyttö juomana on peräisin Euroopasta, jossa päärynöitä on viljelty pitkään. Vaikka päärynämehu ei ole yhtä yleinen kuin omenamehu, sitä on valmistettu erityisesti alueilla, joilla päärynöitä on runsaasti saatavilla. Euroopassa suurin päärynien tuottaja maa on Italia, tätä seuraa läheltä Espanija ja Turkki. 
Päärynämehua käytetään myös perryn päärynästä valmistetun käymisteitse valmistetun alkoholijuoman, valmistukseen. Esimerkiksi Suomessa Suomalaisen Aidon Siiderin Seura on määritellyt kriteerit aidolle suomalaiselle perrylle, joka valmistetaan pääosin kotimaisesta päärynämehusta . 
Perry
Päärynämehua on perinteisesti käytetty perryn, eli päärynäsiiderin, valmistukseen erityisesti Britanniassa ja Ranskassa (esim. Normandiassa).
Perryllä on pitkä historia, ja se on ollut osa paikallista maatalouskulttuuria jo keskiajalta lähtien.
Vaikka kyseessä on alkoholijuoma, sen perusta on päärynämehu.
Lääkinnällinen käyttö
Joissakin kulttuureissa päärynää ja sen mehua on käytetty perinteisessä lääketieteessä, esimerkiksi. Kiinassa, missä sitä on pidetty viilentävänä ja yskää helpottavana juomana.
Suosio ja käyttö.
Päärynämehu on suosittu erityisesti Euroopassa, jossa päärynöiden viljely on yleistä. Vaikka päärynöiden tuotanto on vähäisempää Pohjoismaissa, kuten Suomessa, päärynämehua valmistetaan myös näillä alueilla . Päärynämehua käytetään paitsi juomana myös erilaisten ruokien ja juomien, kuten glögien, valmistuksessa . 
Valmistus.
Päärynämehu valmistetaan puristamalla kypsiä päärynöitä. Mehu voidaan nauttia sellaisenaan tai sitä voidaan maustaa esimerkiksi inkiväärillä ja limetillä. Päärynämehua voidaan myös käyttää alkoholijuomien, kuten perryn, valmistuksessa. 
Palkinnot ja kansainvälinen huomio.
Ruoka- ja juomakilpailut
Päärynämehu itsessään ei ole kovin yleinen yksittäinen palkintokohde, mutta joissain mehukilpailuissa, kuten World Juice Awards -tapahtumissa, tietyt päärynäpohjaiset mehut ovat voittaneet palkintoja esimerkiksi maun tai luonnollisuuden perusteella. Artisaanisiiderikilpailuissa päärynämehusta valmistettu perry on voittanut palkintoja (esim. CAMRA’s National Cider and Perry Championships Isossa-Britanniassa).
Kansainvälinen kiinnostus
Viime vuosina luonnolliset ja vähäsokeriset mehut ovat kasvattaneet suosiotaan terveystrendien myötä, ja päärynämehu on saanut huomiota erityisesti sen miedon maun ja hyvän sulavuuden ansiosta.
Esimerkiksi vauvanruokateollisuudessa päärynämehu on yleinen ainesosa sen miedon ja vähähappoisen koostumuksen vuoksi.
Itä–Länsi-ottelu 2024

Pesäpallon Itä–Länsi-ottelu 2024 pelattiin Jyväskylässä Hippoksen pesäpallostadionilla yli 40 vuoden tauon jälkeen 27.–30. kesäkuuta. 
Miehille tämä oli 89. ja naisille 62. Itä-Länsi-ottelu.
Joukkueet.
Itä-Lännen pelaajienvalintajärjestelmä uusiutuu siten, että yleisö ja media saavat enemmän valtaa päättää ketkä pelaavat Itä-Lännessä äänestyksien avulla. 
Miehet.
Itä.
PJ: Iiro Haimi, SoJy
2. PJ: Antti Hartikainen, SoJy 
JJ: Hannu Kiukkonen, Valitsija
Länsi.
PJ: Jarkko Pokela, Tahko
2. PJ: Sami Österlund, Tahko
JJ: Mikko Rantalahti, Valitsija
"Lähteet:"
Naiset.
Itä.
PJ: Manu Vartia, Manse
2. PJ: Tommi Luostarinen, JoMa
JJ: Silja Rehunen, Valitsija
Länsi.
PJ: Juha Antikainen, SMJ
2. PJ: Erno Tuomainen, SMJ
JJ: Henna Peltokangas, Valitsija
"Lähteet:"
Pojat.
Itä.
PJ: Vesa Varonen, KiPa-90
2. PJ: Niklas Hägg, JKL Kiri
Länsi.
PJ: Markus Wirzenius, Manse
2. PJ: Santeri Särkinen, AA
"Lähteet:"
Tytöt.
Itä.
PJ: Jarmo Viittanen, Lippo Jun.
2. PJ: Miko-Gabriel Raudasoja, KPK
Länsi.
PJ: Tero Tuomela, AA
2. PJ: Petri Huhtala, PesäKuula
"Lähteet:"
Jääkiekon I-divisioona 1990–1991

Jääkiekon I-divisioona 1990–1991 oli järjestyksessään 17. pelattu I-divisioonakausi. Sarjassa pelattiin 12 joukkueen nelinkertainen runkosarja, jonka jälkeen paras, JoKP, nousi suoraan SM-liigaan ja toiseksi sijoittunut Kärpät eteni liigakarsintoihin. Viimeiseksi sijoittunut Ketterä putosi suoraan II-divisioonaan, toiseksi viimeiseksi sijoittunut Sport joutui I-divisioonan karsintasarjaan.
Kärpät kohtasi karsintasarjassa Rauman Lukon, jolle se hävisi ottelusarjan voitoin 3-1. 
Vaasan Sport säilytti sarjapaikkansa I-divisioonakarsinnoissa, joissa uutena joukkueena sarjaan nousi Pietarsaaren Centers. 
Runkosarja.
JoKP nousi suoraan SM-liigaan ja Kärpät jatkoi SM-liigakarsintoihin Rauman Lukkoa vastaan. 
Ketterä putosi II-divisioonaan ja Sport jatkoi I-divisioonakarsintoihin. 
I-divisioonakarsinta.
Sport säilytti sarjapaikkansa ja Centers nousi I-divisioonaan.
Chorvoqin tekojärvi

Chorvoqin tekojärvi on Chirchiqjoen säännöstelyä, maatalouden keinokastelua ja sähköntuotantoa varten rakennettu tekojärvi Taškentin alueella Uzbekistanissa.
Chirchiqjoen niskalla Chatqol- ja Ugomvuorten välissä sijaitseva tekojärvi rakennettiin vuosina 1963–1970. Sen muodostaa 768 metriä pitkä, 168 metriä korkea ja yläosastaan 12 metriä leveä kivi- ja maapato. Tekojärven kapasiteetti on 2 006 miljoonaa kuutiometriä, pinta-ala 40,1 neliökilometriä ja keskisyvyys 55 metriä. Siihen laskevat Chatqol, Koʻksuv ja Piskom -joet.
Tekojärvi mahdollistaa 355 000 hehtaarin peltoalan keinokastelun Taškentin alueella ja Kazakstanin Türkistanin alueella. Sen vedestä suuri osa kanavoidaan Chirchiqin–Boʻzsuvin putouksen vesivoimalaitoksiin. Chorvoqin padon vesivoimalan kapasiteetti on 620,5 megawattia. Padon lähellä sijaitsee Chorvoqin taajama. Tekojärven rannalle on rakennettu lomakyliä.
Lähdesorva

Lähdesorva ("Scardinius racovitzai") on särkiin kuuluva kalalaji. Lajia tavataan uhanalaisena Romaniassa. Lähdesorvan taksonomia on osin epäselvä, ja se voi olla myös sorvan alalaji tai ekologinen muoto. 
Koko ja ulkonäkö.
Lähdesorva voi kasvaa suurimmillaan 8–9 cm pitkäksi. Lajin selkä on ruskea, kyljet kellanruskeat ja vatsa vaaleampi. Vatsa-, perä- ja pyrstöevissä on punaista. Kala eroaa sorvasta hieman suuremman pään ja suomujen määrän ja muodon perusteella.
Levinneisyys ja elintavat.
Lähdesorvaa tavataan Bihorin piirikunnan alueella olevasta olevasta lähteestä. Lähde on mutapohjainen, ja siinä kasvaa runsaasti vesikasvillisuutta. Vesi on poikkeuksellisen lämmintä, jopa 35-asteista. Lähdesorva luokitellaan luonnosta hävinneeksi. Kantaa uhkaa elinympäristön heikkeneminen vedenoton ja roskaamisen vuoksi.
Tamara Luonto

Tamara Luonto on vuonna 2017 perustettu helsinkiläinen rock-yhtye. Kokoonpanon esikoisalbumi "Honeymoon" ilmestyi 25. marraskuuta 2022 Humu Recordsin kautta, lisäksi Tamara Luonto on julkaissut myös muita äänitteitä C-kasetteina ja 7-tuumaisina singleinä. Yhtyeen musiikissa yhdistyvät lo-fi-, garage- ja punk-vaikutteet. Kappaleiden sanoitukset ovat suomenkielisiä.
Alun perin triona toiminut yhtye on kehittynyt nelihenkiseksi debyyttialbumin aikoihin. Ilman basistia aloittaneen kokoonpanon rumpali Tytti Roto päätyi basistiksi ja rumpaliksi tuli Anni Kosonen. Yhtyeessä on kolme niin sanottua liidilaulajaa eli päävokalistia, jotka kaikki myös sanoittavat kappaleita. He keskittyvät erityisesti kunkin itse sanoittamiensa kappaleiden laulamiseen.
Mišustinin II hallitus

Mišustinin II hallitus on Venäjän hallitus, joka astui virkaansa toukokuussa 2024. Sitä johtaa pääministeri Mihail Mišustin.
Häagen-Dazs

Häagen-Dazs on yhdysvaltalainen jäätelöbrändi. Alkujaan perheyrityksenä toimineen Häagen-Dazsin perustivat Reuben ja Rose Mattus New Yorkissa. Nykyisin sen omistavat General Mills ja Froneri.
Historia.
Häagen-Dazsin perustaja Reuben Mattus syntyi Grodnossa nykyisen Valko-Venäjä alueella. Hänen äitinsä Lea jäi leskeksi ja muutti poikansa kanssa Yhdysvaltoihin vuonna 1921. Reuben söi jäätelöä ensi kerran siirtolaisten vastaanottokeskuksessa Ellis Islandissa. Hänen äitinsä sai elantonsa alkujaan tehden ruokaa ja lopulta hän alkoi valmistaa italialaista jäätä liikekumppanin kanssa Bronxissa. Toiminta alkoi laajentua ja tuotevalikoimaan ilmestyi jäätelöitä. Reuben teki töitä äidilleen oppien samalla alaa. Vuonna 1936 hän meni naimisiin Rose Veselin kanssa ja pari osti vain pari kuukautta avioliiton jälkeen Reubenin äidin liikekumppanin osuuden yrityksestä. Reubenilla oli omat suunnitelmansa yhtiön tulevaisuudesta, mutta äiti Lea vastusti uusia ideoita. 
Pienet jäätelöä tuottaneet yritykset alkoivat ajautua ahtaalle toisen maailmansodan jälkeen. Myymälöiden pakastesastojen jäätelötarjontaa alkoivat hallita suuret elintarvikealan yritykset pienempien tuottajien kustannuksella. Reuben halusi keskittää tuotantonsa markkinarakoon tuottamalla erityisen korkealaatuista jäätelöä, josta asiakkaat olisivat valmiita myös maksamaan tavallista enemmän. Lea vastusti edelleen ajatusta, mutta antoi ajan kanssa Reubenille enemmän päätäntävaltaa. Ensimmäinen tuotemerkki, 1950-luvulla markkinoille tuotu Ciro’s, ei kuitenkaan menestynyt. Reuben teki muutoksia reseptiinsä ja tuotemarkkinointiin. Antaakseen hienostuneen ja kosmopoliittisen kuvan jäätelöstään jäätelöpakkauksiin lisättiin Skandinavian kartta ja tuotenimi muutettiin muotoon Häagen-Dazs, koska Reubenin mielestä se kuulosti tanskalaiselta. Tarjontaan kuului aluksi kolme makua, vanilja, suklaa ja kahvi. Uusi tuotemerkki menestyi aluksi etenkin 1980-luvun hippien parissa.
Reubenin ja Rosen tytär Doris Mattus Hurley avasi ensimmäisen Häagen-Dazs -myymälän vuonna 1976. Myymälä menestyi ja lopulta pystyssä oli myymäläketju. Mattusit myivät yrityksen elintarvikeyhtiö Pillsbury Companylle vuonna 1983. Nestlé ja Pillsbury muodostivat vuonna 1999 yhteisyrityksen Ice Cream Partners USA. Kun General Mills osti Pillsburyn vuonna 2001 Nestlé osti Pillsburyn omistaman puoliskon yhteisyrityksestä ja sai Häagen-Dazs -brändin käyttöoikeudet pitkällä lisenssisopimuksella Yhdysvalloissa ja Kanadassa. Muissa maissa sen omistaa General Mills. Nestlé USA:n jäätelöntuotanto liitettiin Nestlé osittain omistamaan Froneriin vuonna 2020.
Junarmija

Junarmija (, epävir. suom. "Nuorisoarmeija") on venäläinen puolisotilaallinen 8–17-vuotiaille suunnattu liike. Sergei Šoigu perusti sen Vladimir Putinin hyväksynnällä vuonna 2016. Historioitsija Ian Garnerin mukaan Junarmijan piirissä oli vuoden 2024 alussa 1,6 miljoonaa venäläistä. Junarmijaa on kuvailtu "nuorten armeijaksi".
Junarmijan tarkoituksena on kasvattaa "isänmaallisten kansalaissotilaiden" sukupolvi. Sen toiminnassa opetetaan lapsille ja nuorille sotimisessa oleellisia taitoja, kuten ampumista. Markkinoinnissaan Junarmija on käyttänyt hyödykseen urheilua, liikuntaa ja terveellisiä elämäntapoja. Voimistelija Nikita Nagornyi on toiminut liikkeen julkisena johtajana ja muun muassa johtanut sitä voitonpäivän paraatissa. Junarmijan on kuvattu pyrkivän kasvattamaan Venäjän nuorista uhrautuvia alamaisia, missä eduksi on ollut toivon mielikuvan luominen huono-osaisille nuorille. Junarmijalla on myös omia jääkiekkoseurojaan. Sen julkisina kasvoina ovat Nagornyin lisäksi toimineet urheiluvaikuttajat Dmitri Trunenkov, Jelena Isinbajeva ja Dmitri Gubernijev. Osalle lapsista ja nuorista Junarmija saattaa olla taloudellisesti ainoa mahdollisuus osallistua urheiluharrastukseen. Lisäksi liike on järjestänyt lapsille mahdollisuuksia urheilutähtien tapaamiseen. Raporttien mukaan järjestö harjoittaa voimakasta aivopesua. Urheilullinen painotus on katsottu Venäjällä tarpeelliseksi muun muassa varusmiesten keskimääräisen huonon kunnon johdosta.
Junarmijassa aiemmin toimineita on sittemmin siirretty rintamalle Ukrainan sodassa. Ukrainan sodan aikana Junarmijan lapset ovat valmistaneet lahjoja Ukrainassa sotiville venäläisille. Junarmija on myös ollut aktiivinen propagandan levittämisessä vastineena sosiaalisessa mediassa ja kansainvälisissä viestimissä tarjottaville kriittisemmille tiedoille. Ian Garnerin mukaan Venäjän nuorison ajatusmaailmassa on tapahtunut Junarmijan toiminnan aikana, varsinkin vuodesta 2022 lähtien jyrkkä käänne nationalistiseen ja fasistiseen suuntaan. Euroopan unioni kohdisti heinäkuussa 2022 pakotteita Junarmijaan, jonka se luokitteli puolisotilaalliseksi järjestöksi yhteyksillä Ukrainan sotaan.
Jacques Caffieri

Jacques Caffieri (1678–1755) oli ranskalainen kuvanveistäjä ja hovin pronssinvalaja. Hän oli isänsä, kuvanveistäjä Philippe Caffieri vanhemman viides poika ja taiteilijasuvun maineikkain edustaja. Jacques Caffieri työskenteli paljon poikansa Philippe Caffieri nuoremman (1714–1774) kanssa, joten heidän töitään on usein vaikea erottaa toisistaan. Heidän työnsä kuuluvat n parhaimpiin edustajiin heidän toteuttaessaan muun muassa Jean-Louis-Ernest Meissonierin ja muiden rokokoomestareiden töitä. Versaillesissa on yksi Jacquesin ja Philippen päätöistä, 1753 valmistunut astronominen kello, johon Claude-Siméon Passemant oli suunnitellut ja Louis Dauthiau valmistanut koneiston ja Caffierit olivat valmistaneet kotelon. Jacques Caffierin omatkin työt ovat lajissaan parhaita. André Charles Boule käsittelee pronssia enemmän arkkitehtonisesti, kun taas Caffierin ohuen sirot, lennokkaat ja välittömän vapaat rocaille-pronssi-koristeet melkein pitsimäisinä, keskeytymättömänä kierteiden tulvana seuraavat huonekalujen muotoa tai antavat valutöissä itse muodon, ja ne saavat lopulta enemmän huomiota kuin itse koristettava esine.
Jacques Caffierin isä oli Philippe Caffieri vanhempi, ja hänen poikiaan olivat Philippe Caffieri nuorempi ja Jean-Jacques Caffieri, kaikki taiteilijoita.
Israelin parlamenttivaalit 2022

Israelin parlamenttivaalit 2022 käytiin 1. marraskuuta 2022. Vaaleissa valittiin Israelin parlamentin Knessetin kaikki 120 edustajaa.
Vaalit olivat tappio istuvalle, Naftali Bennettin ja Yair Lapidin johtamalle hallitukselle ja voitto Benjamin Netanjahun Likud-puolueelle ja muille oikeisto- ja konservatiivipuolueille.
Tausta.
Parlamenttivaalit olivat viidennet vaalit neljän vuoden sisään. Vuoden 2021 vaalien jälkeen muodostettiin oikeisto-, vasemmisto- ja arabipuolueista koostua löyhä koalitiohallitus, jota tuki 61 edustajaa Knessetin 120:stä huhtikuuhun 2022 asti, jolloin Yaminan kansanedustaja Idit Silman lakkasi tukemasta hallitusta, minkä jälkeen sekä hallituksella että oppositiolla oli 60 kansanedustajaa. Kansanedustajat päättivät hajottaa Knessetin hallituksen esityksestä 30. kesäkuuta.
Vaalitapa.
Israelin parlamentti valitaan suhteellisella vaalitavalla käyttäen D’Hondtin menetelmää. Vaalipiirinä on koko maa ja äänikynnys on 3,25 prosenttia. Äänioikeutettuja ovat 18 vuotta täyttäneet Israelin kansalaiset. Äänestäminen tapahtuu valmiiksi tulostetuilla lapuilla, joihin on painettu vaalilistan nimi ja sen tunnuskirjaimet.
Vaalikelpoisia ovat 21 vuotta täyttäneet Israelin kansalaiset, poislukien tietyissä julkisissa viroissa toimivat henkilöt, kuten presidentti, maallisten ja uskonnolisten tuomioistuinten tuomarit, ammattiupseerit ja korkea-arvoiset virkamiehet. Ehdokaslistoja voivat asettaa yksittäiset rekisteröidyt puolueet tai useamman rekisteröidyn puolueen vaaliliitot. Listan asettaja määrittää ehdokkaiden keskinäisen järjestyksen listan sisällä, eivätkä äänestäjät voi vaikuttaa ehdokkaiden läpimenojärjestykseen, joten kyseessä on suljettu listavaali. Israelin valtion juutalaisuutta tai demokratiaa vastustavat taikka rasistiset ehdokkaat, ehdokaslistat tai puolueet voidaan hylätä.
Lyefjell

Lyefjell on taajama Timen kunnassa Rogalandin läänissä Norjassa. Taajaman pinta-ala on 0,9 neliökilometriä ja asukasluku 2 341 vuonna 2023.
Undheim

Undheim on taajama Timen kunnassa Rogalandin läänissä Norjassa. Taajaman pinta-ala on 0,4 neliökilometriä ja asukasluku 588 vuonna 2023.
Bryne

Bryne on taajama ja kaupunki Timen kunnassa Rogalandin läänissä Norjassa. Se on kuntansa hallinnollinen keskus. Taajaman pinta-ala on 5,7 neliökilometriä ja asukasluku 13 200 vuonna 2023. Bryne ulottuu osin myös Kleppin kunnan alueelle; noin 15,4 prosenttia taajaman asukkaista asuu Kleppin puolella.
Bryne kasvoi alun perin teollisuuskeskukseksi Jærenin radan varrelle. Nykyisin se on alueensa kolmanneksi suurin kaupunki Stavangerin ja Sandnesin jälkeen.
Aleksandr Gabyšev

Aleksandr Prokopjevitš Gabyšev (, myös "Oiuun Haaska"; s. 1968) on venäläinen toisinajattelija. Hän on Sahan tasavallasta kotoisin oleva jakuutti ja alkuperäiskansan uskontoa harjoittava shamaani.
Gabyšev valmistui Jakutian valtiollisen yliopiston historian laitokselta. Hän työskenteli sekalaisissa tehtävissä, kuten siivouksen ja hitsauksen parissa. Gabyšev kertoi vaimonsa kuoltua vetäytyneensä taigalle, josta palattuaan hän kuvaili itseään "soturishamaaniksi". Elokuussa 2018 hän alkoi saada julkisuutta perinteisen uskonnon harjoituksellaan ja pyhiinvaeltajana. Kesällä 2019 Gabyšev omaksui osaksi viestiään poliittisen sanoman. Hän sai laajaa julkisuutta niin Venäjällä kuin ulkomaillakin lähtiessään Jakutskista kävelylle kohti Moskovaa. Matkan varrella hän puhui ja sai uskollisia seuraajia. Gabyšev kertoi marssivansa halki Venäjän pitääkseen perinteisen jakuuttiseremonian Punaisella torilla. Seremonian tarkoitus olisi ollut "manata Putinin paha henki" ulos Kremlistä. Gabyšev uskoi Putinin aloittavan "suuren sodan", ellei tämä onnistuisi.
Gabyšev ennätti kävellä yli kolmanneksen matkasta, kunnes poliisi otti hänet kiinni epäiltynä ekstremismin julkisesta edistämisestä. Hänet lähetettiin psykiatriseen tarkkailuun, mutta vapautettiin kaksi päivää myöhemmin. Gabyšev siirrettiin toukokuussa 2020 taas tahdosta riippumattoman hoidon piiriin. Hän oli väitetysti kieltäytynyt covid-testauksesta. Gabyšev lupasi vapauduttuaan seuraajilleen lähteä uudelle vaellukselle halki Venäjän. Ilmoituksen jälkeen viidenkymmenen poliisin ryhmä tunkeutui Gabyševin taloon. Hänet pidätettiin ja vietiin psykiatriseen sairaalaan. Poliisi väitti Gabyševin repineen mellakkapoliisin univormua ja haavoittaneen poliisia pinnallisesti batas-miekalla. Tilanteesta kuvatussa videossa näkyy poliisin väkivalta sängyllä olevaa miestä kohtaan, mutta ei vastarintaa Gabyševin taholta.
26. heinäkuuta 2021 oikeusistuin Jakutskissa määräsi Gabyševin suljettavaksi tahdosta riippumattomasti ennalta määräämättömäksi ajaksi psykiatriseen laitokseen. Päätöksestä tehtiin valitus, mutta syyskuussa 2021 alemman oikeusistuimen ratkaisu vahvistettiin. Oikeusistuin katsoi Gabyševin syyllistyneen ekstremismin edistämiseen ja väkivaltaan poliisia vastaan, mutta olleen "mielisairas". Amnesty piti tapausta esimerkkinä punitiivisesta psykiatriasta. Myös Memorial tunnustaa Gabyševin mielipidevangiksi. Vuonna 2023 Gabyšev siirrettiin tiukkojen rajoitusten laitoksesta yleiseen psykiatriseen sairaalaan Jakutskin saamaan "lievempää" hoitoa. Hänen terveydentilansa raportoitiin jo vuonna 2021 heikentyneen hänelle syötettyjen lääkkeiden johdosta.
Gabyšev kertoi uskovansa Putinin vapaaehtoiseen eroamiseen manausseremonian jälkeen. Hän puhui demokratian puolesta ja kannatti tasapainoista suhdetta hallinnon ja kansan välillä.
Timen kirkko

Timen kirkko () on Timen kunnassa Rogalandin läänissä Norjassa sijaitseva puinen pitkäkirkko vuodelta 1859.
Undheimin kirkko

Undheimin kirkko () on Timen kunnassa Rogalandin läänissä Norjassa sijaitseva betonikirkko vuodelta 2001.
Brynen kirkko

Brynen kirkko () on Timen kunnassa Rogalandin läänissä Norjassa sijaitseva tiilikirkko vuodelta 1979.
Bjørn Myhre

Bjørn Myhre (18. heinäkuuta 1938 Time – 28. syyskuuta 2015 Levanger) oli norjalainen arkeologi. Hän työskenteli konservaattorina Stavangerin museossa vuosina 1965–1968 ja Bergenin yliopistomuseossa 1968–1985. Vuosina 1985–1993 Myhre toimi arkeologian professorina Oslon yliopistossa ja 1993–1998 hän johti Stavangerin arkeologista museota.
As the Sun Falls

As the Sun Falls on vuonna 2020 Sveitsissä perustettu yhtye, joka soittaa melodista death metalia. Yhtyeen kotipaikka oli Sveitsissä, mutta on vaihtunut Suomeen.
Yhtyeen toinen täyspitkä studioalbumi "Kaamos" on julkaistu Theogonia Recordsin kautta vuonna 2024.
Jäsenet.
Yhtyeen jäsenet:
Mutato nomine de te fabula narratur

Mutato nomine de te fabula narratur on latinankielinen lause, joka tarkoittaa "Kun vain muutat nimen, kertookin satu sinusta!"
Alkuperä.
Ilmaisu on peräisin Horatiuksen satiirista, jossa hän kuvaa, miten ihmiset pilkkaavat rahan perässä juoksevia, mutta kun nimet muutetaan, pilkka osuukin henkilöön itseensä.
Horatius kuvailee ihmisten ahneutta ja käyttää rikkauksia janoavan henkilön metaforana Tantalosta, joka janoissaan hamuaa vettä. Tantalos on kreikkalaisessa mytologiassa hahmo, joka oli tuomittu ikuiseen janoon ja nälkään, vaikka vesi ja ruoka olivat aivan hänen ulottuvillaan. Ahneet ihmiset kärsivät samalla tavalla: vaikka heillä olisi paljon omaisuutta, he eivät koskaan ole tyytyväisiä.
"Tantalus a labris sitiens fugientia captat" 
"flumina—quid rides? mutato nomine de te" 
"fabula narratur: congestis undique saccis" 
"indormis inhians et tamquam parcere sacris" 
"cogeris aut pictis tamquam gaudere tabellis".
"Tantalus huuliltaan janoisena tavoittelee pakenevia" 
"virtoja—miksi naurat? Nimeä muuttamalla tämä tarina" 
"kertoo sinusta: kaikkialta kerättyjen rahasäkkien keskellä" 
"nukut ahneuksissasi ikään kuin säästäen pyhiä" 
"aarteita tai iloiten maalatuista tauluista."
Merkitys ja käyttö.
Ilmaisua käytetään, kun halutaan tuoda esiin jonkin asian paheksumiseen piiloutuva kaksinaismoraali. Lausetta käytti Karl Marx Pääoman ensimmäisessä osassa, kun hän rinnasti työpäivän pituutta koskevat pohdinnat orjataloudessa ja kapitalismissa.
Flying Microtonal Banana

Flying Microtonal Banana (alaotsikolla Explorations Into Microtonal Tuning, Volume 1) on australialaisen yhtyeen King Gizzard and the Lizard Wizardin yhdeksäs studioalbumi. Albumi julkaistiin 24. helmikuuta 2017 ja on ensimmäinen viidestä albumista, jotka yhtye julkaisi vuoden 2017 aikana. Yhtyeen seuraava albumi Murder of the Universe julkaistiin vain noin neljä kuukautta myöhemmin.
"Flying Microtonal Banana" yhdistelee yhtyeelle ominaiseen psykedeliseen rockmusiikkiin mikrotonaalisen musiikin elementtejä. Yhtye on julkaissut myöhemmin kaksi muuta studioalbumia, jotka ovat jatkoa "Flying Microtonal Bananan" aloittamalle "Explorations Into Microtonal Tuning"-albumisarjalle. Vuonna 2020 julkaistiin albumi K.G. ("Volume 2") ja vuonna 2021 albumi L.W. ("Volume 3").
Kokoonpano.
Tekijätiedot ovat peräisin albumin kansilehtimerkinnöistä.
Norja kesäolympialaisissa 1984

Norja otti osaa vuoden 1984 kesäolympialaisiin Los Angelesissa 103:n urheilijan voimin. Norjalaiset kilpailivat jousiammunnassa, telinevoimistelussa, yleisurheilussa, nyrkkeilyssä, ratamelonnassa, maantiepyöräilyssä, ratapyöräilyssä, uimahypyissä, esteratsastuksessa, miekkailussa, jalkapallossa, judossa, rytmisessä voimistelussa, soudussa, purjehduksessa, ammunnassa, uinnissa ja painissa. 
He saavuttivat yhden hopeamitalin ja kaksi pronssia.
Ali Haydar Kaytan

Ali Haydar Kaytan (s. 26. maaliskuuta 1952 Tuncelin maakunta, Turkki) on yksi Kurdistanin työväenpuolueen perustajajäsenistä ja pitkäaikaisista johtajista. Hän perusti Kurdistanin työväenpuolueen yhdessä Abdullah Öcalanin, Haki Karerin, Mazlum Doganin ja Cemil Bayikin kanssa vuonna 1978.
Myöhemmin hän oli yksi Kurdistanin työväenpuolueen perustajista, ja Öcalan lähetti hänet Eurooppaan keräämään tukea puolueelle. Vuonna 1988 hänet pidätettiin osana Düsseldorfin oikeudenkäyntejä. Hän kapinoi vankilassa ja meni useita kertoja nälkälakkoon protestoidakseen tutkintavankeusolosuhteita vastaan. Hänet tuomittiin Saksassa seitsemäksi vuodeksi vankeuteen murhasta ja kidnappauksesta. Vapauttamisensa jälkeen Kaytan lähti Libanoniin kouluttamaan uusia PKK:n jäseniä Öcalanin kanssa. 
Sitten hän palasi Kurdistaniin ja hänestä tuli Kurdistanin yhteisöjen liiton (KCK) puheenjohtajuusneuvoston jäsen.
Kuolema.
Ali Haydar Kaytan on kuollut väitetysti ilmaiskuissa, mutta näistä ei ole todisteita. Turkin valtion hallitsema lehdistö on väittänyt hänen kuolleen vuosina 2013, 2019 ja 2021. Toisaalta puolueella on maine asioiden pimittämisestä.
Ali Haydar Kaytan on esiintynyt viimeksi videolla toukokuussa 2024.
Mebe

Mebe, oikealta nimeltään Mebest Abdullah Rasid, on Suomen kurdeihin kuuluva koomikko. Hän tekee stand upia ja julkaisee koomisia videoita.
Mebe aloitti stand upin tekemisen vuonna 2012. Hän on esiintynyt myös "Uusi päivä" -televisiosarjassa.
Mebe tekee stand upia pääosin suomeksi, mutta vuonna 2024 hän alkoi tehdä stand upia myös kurdin kielellä. Hän on esiintynyt kurdiksi Suomessa ja Ruotsissa.
Hänellä on Suomen hauskimmat mamut -niminen komediaklubi, jonka hän perusti syksyllä 2018.
Mebe muutti Suomeen perheensä kanssa 1990-luvulla Kurdistanista Halabdjan kaupungista.
Ruotsi kesäolympialaisissa 1984

Ruotsi osallistui vuoden 1984 kesäolympialaisiin Los Angelesissa 174:n urheilijan voimin.
Ruotsalaiset kilpailivat 22 lajissa ja saavuttivat kaksi kultamitalia, 11 hopeamitalia ja kuusi pronssimitalia. Ruotsi menestyi erityisesti melonnassa. 
Mitalit.
 Ratamelonnan 500 metrillä Agneta Andersson voitti kultaa
 Ratamelonnan 500 metrillä Ruotsin naisten pari Agneta Andersson / Anna Olsson voitti kultaa
 Ratamelonnan 500 metrillä Ruotsin naisten neljän hengen joukkue Agneta Andersson &amp; Anna Olsson &amp; Eva Karlsson &amp; Susanne Wiberg voitti hopeaa
 Ratamelonnan 500 metrillä Lars-Erik Moberg voitti hopeaa
 Ratamelonnan 500 metrillä Ruotsin miesten pari Per-Inge Bengtsson / Lars-Erik Moberg voitti hopeaa
 Ratamelonnan 1000 metrillä Ruotsin miesten neljän hengen joukkue Per-Inge Bengtsson &amp; Tommy Karls &amp; Lars-Erik Moberg &amp; Thomas Ohlsson voitti hopeaa
 50 km kävelyssä Bo Gustafsson voitti hopeaa
 Korkeushypyssä Patrick Sjöberg voitti hopeaa
 Viisiottelussa Svante Rasmuson voitti hopeaa
 Miekkailussa Björne Väggö voitti hopeaa
 50 metrin pistoolissa Ragnar Skanåker voitti hopeaa
 Kreikkalais-roomalaisen painin höyhensarjassa Kent-Olle Johansson voitti hopeaa
 Kreikkalais-roomalaisen painin välisarjassa Roger Tallroth voitti hopeaa
 Kreikkalais-roomalaisen painin keskisarjassa Sören Claeson voitti pronssia
 Kreikkalais-roomalaisen painin kevyessä raskassarjassa Frank Andersson voitti pronssia
 4 × 100 m vapaauintiviestissä Ruotsin joukkue Thomas Lejdström &amp; Bengt Baron &amp; Mikael Örn &amp; Per Johansson &amp; Rikard Milton &amp; Michael Söderlund &amp; Tom Werner voitti pronssia
 100 metrin vapaauinnissa Per Johansson voitti pronssia
 Keihäänheitossa Kenth Eldebrink voitti pronssia
 Kouluratsastuksessa Ruotsin joukkue Ulla Håkansson &amp; Ingamay Bylund &amp; Louise Nathhorst voitti pronssia
Luukkolanmäki

Luukkolanmäki (ven. Колосково, "Koloskovo") on Venäjällä Sosnovon (ent. Rautu) kunnassa sijaitseva, Suomen Neuvostoliitolle luovuttamiin alueisiin kuuluva kylä.
Talvella 1948 kylä nimettiin "Zamkovoksi", mutta nimen perustelu oli suomenkielinen käännös, joka oli tehty täysin virheellisesti. "Zamkovo" (suomeksi lukko) ja "Luukko" eivät liity millään tavalla toisiinsa. Suomenkielinen nimi "Luukko" juontuu todennäköisesti venäjänkielisestä nimestä "Luka". Kylän nimi "Koloskovo" annettiin kersantti A.P. Koloskovin muistoksi, joka kaatui Karjalan kannaksella 28. kesäkuuta 1944. Luukkolanmäen kylä, joka sijaitsi 35 kilometrin päässä Koloskovin kuolinpaikasta, oli kuitenkin paikka, jonne hänet haudattiin.
Uudelleennimeäminen vahvistettiin 13. tammikuuta 1949 annetulla Venäjän SFNT:n korkeimman neuvoston puheenjohtajiston asetuksella. Koloskovon kylä säilyi vain muutaman vuoden, minkä jälkeen se katosi kokonaan.
Hilloke

Hilloke on hilloa muistuttava ruoka-aines. Sen yleinen piirre on epätasajakoisuus. Se voi sisältää erilaisia hedelmiä ja marjoja. Se voidaan tehdä kuivia hedelmiä vedessä tai sokeriliemessä liottamalla ja sitten keittämällä mehussa. Joskus myös hillon ja marmeladin yhdistelmä on hilloke, kuten puolukkahillosta ja omenamarmeladista tehty omena-puolukkahilloke, joka sopii pataruokien lisukkeeksi. Marjoista, kuten vadelmista tai punaherukoista tehty hilloke sopii käytettäväksi juuston kanssa. Mansikkahilloke sopii muun muassa juustokakun päälle. Hillokkeeseen käytetään joskus paitsi mehua, myös esimerkiksi konjakkia tai likööriä, kuten appelsiini-luumuhillokkeeseen.